Чарльз Баркли

Чарльз Уэйд Баркли (, 1963 оны хоёрдугаар сарын 20-нд Алабама мужийн Лидс хотод төрсөн) — Америкийн зодог тайлсан мэргэжлийн сагсан бөмбөгчин бөгөөд «Филадельфия-76», «Финикс Санз», «Хьюстон Рокетс» багуудад 17 улирлыг үдэхдээ НБА-гийн бүх оддын тоглолтонд 11 удаа шалгарч, улирлыг самбарын үзүүлэлтээр манлайлж, 20,000 оноо, 10,000 самбар, 4,000 дамжуулалтын босгыг давсан 4 дэх тоглогчоор НБА-гийн түүхэнд бичигдсэнnba.com, Charles Barkley Career Statistics, accessed March 7, 2007 2006 оны Алдрын танхимын гишүүн билээ.

 НБА-гийн замнал 
1963 оны драфтаар №1 Хаким Олажьювон, №3 Майкл Жордан, №5 Баркли, №16 Жон Стоктон нарын домогт тоглогчид НБА-д элсэж байлаа. Хүчний довтлогчоор тоглоход нуруу нам (1.98 м) ч лагс биеэрээ самбарт илүүрхэх болсоноор нэгэн цагийн оддуудаас онцгойрдог болжээ. Рууки жилдээ 14.0 оноо, 8.6 самбар, 1.9 дамжуулалт, 1.2 таслалт, 1.0 хаалтыг 82 тоглолтонд 28.6 минут тоглохдоо дунджилсан бөгөөд дараа жилд огцом өсч 20.0 оноо, 12.8 самбар, 3.9 дамжуулалт, 2.2 таслалт, 1.6 хаалт болгожээ. Харин гурав дахь жилдээ 14.6 самбараар лигийг тэргүүлсэн байна. Тэр 1988 оны хоёрдугаар сарын 9-нд «Атланта Хоксын» эсрэг улирлын хувийн дээд 47 оноо, 1994 оны тавдугаар сарын 4-нд «Голден Стэйт Уорриорзийн» эсрэг плей-оффын хувийн дээд 56 оноог авч байв. 1993 онд 25.6 оноо, 12.2 самбар, 5.1 дамжуулалт, 1.6 таслалт, 1.0 хаалт 37.6 минутанд дунджилсан Баркли «улирлын үнэ цэнэтэй тоглогчоор» алдаршсан ба аваргын дайралт «Финикс Санзын» өмнөөс Майкл Жордантай «Чикаго Буллзийн» эсрэг хийж 4:2 харьцаагаар ялагдсан түүхтэй. Түүнчлэн Бүх оддын тоглолтонд дорнод бүсийг төлөөлөхдөө (116:114) тэр 17 оноо, 22 самбарыг 1967 оноос хойш Уилт Чемберлений самбарын үзүүлэлттэй зэрэгцжээ.

 Шигшээ 
Баркли Америкийн шигшээд багтан 1992, 1996 оны олимпын наадамд аваргалсан юм. Тухайн үед шигшээ 117.3 оноо, дунджилахдаа өрсөлдөгч багаа 43.8 оноогоор илүүрхэж олимпын амжилтыг тогтоож байв.usabasketball.com, , Retrieved May 16, 2009 Харин Баркли нэг олимпт дунджаар 18.0 оноог 71.1 хувьтай довтолж авдаг байжээ.

 Лавлах холбоос 

 Гадны холбоос 

 Үзүүлэлт - Basketball-Reference.com
 Үзүүлэлт - sports-reference.com
 Албан ёсны цахим хуудас

Ангилал:АНУ-ын шигшээ багийн сагсан бөмбөгчин
Ангилал:АНУ-ын олимпын аварга
Ангилал:Бүх оддын тоглолтонд оролцогч
Ангилал:НБА-гийн тоглогч
Ангилал:Сагсан бөмбөгийн хүчний довтлогч
Ангилал:Филадельфи Севенти Сиксерс багийн тоглогч
Ангилал:Финикс Санс багийн тоглогч
Ангилал:Хьюстон Рокетс багийн тоглогч
Ангилал:1992 оны зуны олимпод оролцогч
Ангилал:1996 оны зуны олимпод оролцогч
Ангилал:Сагсан бөмбөгийн алдрын танхимын гишүүн
Ангилал:Америкчууд
Ангилал:1963 онд төрсөн